sv vi da de en en de de da da da da da da id en de sv en da da da da da da en en en en en en da en da de en en en nb en en da it en en en en en de da da da da da da en sv en en sv nb da de en fr da da en da da en fi da da da de nl da en
H1: 3 point efter endnu en dramatisk afslutning - Hafnia Floorball Club
Kirk - 23. november 2014
Kampen kunne let være gået begge veje, men Hafnia vandt til slut knebent 8-7 over Rungsted-Hørsholm.
Hafnia stillede søndag eftermiddag op i noget nær stærkeste opstilling og havde brug for en sejr for at generobre rækkens 3. plads. Sidst Rungsted-Hørsholm gæstede Sundbyhallen, smed de en sikker føring på 6-1 væk, og i det hele taget har marginalerne ikke været på de oranges side denne sæson, idet de har tabt de fleste kampe ganske snævert. De kunne dog gå ind til opgøret mod Hafnia med fornyet selvtillid efter to sejre i træk.
Opgøret startede ligesom sidst med en forholdsvis hurtig scoring til udeholdet. Målscorer var Stephan Grey, og det skulle vise sig, at han for alvor var i hopla for udeholdet. Terkelsen neutraliserede denne scoring med et missil, inden den gamle måltyv Peter Thage på ny bragte Rungsted foran med en vandvittig scoring med baghånden fra en skarp vinkel. Hafnia havde en klar overvægt i boldbesiddelse og langt flere kvalificerede afslutninger end modstanderen, men bolden ville bare ikke ind i 1. periode.
Fra starten af 2. periode cementerede Terkelsen, at kanonen var indskudt med endnu et projektil i netmaskerne. Igen snorksov Hafnia dog i den anden ende, da et frislag fra hjørnet blev spillet ind til Thage, der kunne flugte bolden i mål fra klods hold efter at have tørret rutinerede Neubert med en kropsfinte. Heldigvis udmøntede Hafnias spilovertag sig i to scoringer mod periodens slutning – først ved topscorer Jeppe og siden ved debutant Nørhave. Hermed var stillingen 4-3 i hjemmeholdets favør inden den afsluttende periode.
Her gik kampen imidlertid amok scoringsmæssigt. Først lykkedes det Rungsted at vende kampen med to scoringer. Dette var mod spillets gang, men Hafnia-toget lod sig ikke afspore og udnyttede, at udeholdet – ligesom sidst – så småt begyndte at løbe tør for kræfter. På 17 sekunder vendte Hafnia således kampen til sin fordel. Først udlignede Nørhave med sit andet mål, og i det efterfølgende skift scorede Jeppe et flot, flot mål, da han modtog en kort pasning på dette rette tidspunkt, hvorved han kunne udnytte sin fart ned langs banden og ind i banen efterfulgt af en sikker afslutning – 6-5! Den flotte scoring blev fulgt op af en måske endnu flottere scoring, da Nørhave bag Rungsted-målet afleverede ud på kanten til Frede, der med en førstegangsaflevering fandt kaptajn Jensen på midten, der – ligeledes første gang – afsluttede helt oppe i krogen, og dermed udbyggede føringen til to. På dette tidspunkt resterede der kun 3 minutter på uret, og det lignende en afgørelse. Udeholdet gav sig dog ikke og trak målmanden. Det afstedkom straks en udvisning til Hafnia, da Jannick lidt for ivrigt jagtede en modstander for at kunne score i det tomme mål. Undertallet startede optimalt, da Jeppe modtog en lang bold fra Nørhave og scorede sikkert. Hermed præsterede Jeppe at score hattrick for 4. kamp i træk! Bagud med 3 fortsatte Rungsted uden keeper i overtal, og det gav pote med det samme på et frislag. Herefter indtraf det utrolige: Terkelsen blev spillet fri på højrekanten og begav sig ned mod det tomme Rungsted-mål. Det lignede det nemmeste mål, der nogensinde var blevet scoret på Sundbyhallens trægulv, men med minimalt pres lykkedes det alligevel Terkel at skyde over mål fra nogle meters afstand til chok for sine holdkammerater – og chokket blev ikke mindre, da Rungsted kort efter scorede på endnu et frislag og reducerede føringen til mindst mulig margin med et halvt minut tilbage. Heldigvis red Hafnia dog stormen af, og de 3 point kom i hus.
Hjemmeholdets bedste spiller blev den fra Thailand hjemvendte kaptajn Jensen, der med sine 3 point rundede 200 point i alt for holdet som kun den anden spiller i evighedsstatistikken. Kampens bedste spiller var dog uden tvivl udeholdets Stephan Grey, der var involveret i samtlige udeholdets 7 scoringer.
Hafnia FC – Rungsted-Hørsholm FK 8-7 (1-2, 3-1, 4-4)
1. 03:10 0-1 Stephan Grey (Peter Gormsen)
1. 07:34 1-1 Anders Terkelsen (Peter Steen Jensen)
1. 07:51 1-2 Peter Thage (Stephan Grey)
2. 01:27 2-2 Anders Terkelsen (Peter Steen Jensen)
2. 04:34 2-3 Peter Thage (Stephan Grey)
2. 05:19 U2 Anders Sørensen, Rungsted
2. 17:37 3-3 Jeppe V. Trier (Nicholai Ellebæk)
2. 18:22 4-3 Kristian Nørhave (Anders Terkelsen)
2. 19:01 U2 Christian Sonne, Rungsted
3. 03:27 4-4 Bo Jensen (Stephan Grey)
3. 07:12 4-5 Stephan Grey (Peter Gormsen)
3. 09:25 U2 Stephan Grey, Rungsted
3. 13:57 5-5 Kristian Nørhave (Anders Terkelsen)
3. 14:14 6-5 Jeppe V. Trier (Kristian Kirk)
3. 14:14 Timeout, Rungsted
3. 16:58 7-5 Peter Steen Jensen (Frederik Trier Møller)
3. 17:29 U2 Jannick N. Strikert, Hafnia
3. 17:29 Timeout, Hafnia
3. 17:47 8-5 Jeppe V. Trier (Kristian Nørhave) SH
3. 18:10 8-6 Christian Sonne (Stephan Grey) PP
3. 19:29 8-7 Anders Sørensen (Stephan Grey)
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club